# I Gran Trofeu Jorba-Preciados

El I Gran Trofeu Jorba-Preciados tingué lloc el 27 de setembre de 1964 a l'avinguda del Portal de l'Àngel de Barcelona, en el marc de les festes de la Mercè. Va ser el dotzè concurs de castells de la història i la primera de les tres edicions del Gran Trofeu Jorba-Preciados, celebrades els anys 1964, 1965 i 1966. Fou un concurs de castells organitzat per la casa comercial Jorba-Preciados, formada pels grans magatzems manresans Jorba i les madrilenyes Galerías Preciados.
Hi participaren les set colles aleshores existents, que per ordre de classificació van ser: la Colla Vella dels Xiquets de Valls, la Colla Vella dels Xiquets de Tarragona, els Nens del Vendrell, els Castellers de Vilafranca, la Colla Nova dels Xiquets de Tarragona, els Minyons de l'Arboç i la Muixerra de Valls —actual Colla Joves Xiquets de Valls. La victòria fou per la Colla Vella dels Xiquets de Valls, que van descarregar el 5 de 7, el 2 de 7, que fou el màxim castell assolit en aquell concurs, i el 3 de 7, a més de fer un intent de 4 de 8.

## Concurs

El concurs va començar a les onze del matí del 27 de setembre de 1964 a l'avinguda del Portal de l'Àngel de Barcelona, lloc on hi havia la seu de la Jorba-Preciados, l'empresa patrocinadora i organitzadora de l'esdeveniment. La Colla Vella dels Xiquets de Valls, liderada per Josep Gasque, àlies Pep de la Llet, com a cap de colla, va guanyar el títol de campiona amb relativa superioritat a la resta de colles, ja que va ser l'única que va descarregar el 2 de 7; si bé dues colles més el van provar sense sort, els Castellers de Vilafranca i la Muixerra de Valls. La Colla Vella vallenca també va descarregar el 5 de 7 i el 3 de 7, a més de fer un intent fallit de 4 de 8. Fou la quarta victòria consecutiva de la Colla Vella en un concurs de castells des de la seva refundació el 1947, les tres primeres de les quals foren aconseguides el 1954 al IV Concurs de castells de Tarragona, el 1956 al V Concurs de castells de Tarragona i el 1962 al concurs de castells de Vilafranca.
En segona posició, la Colla Vella dels Xiquets de Tarragona va fer una bona actuació per al nivell d'aleshores de les colles tarragonines. Van descarregar el 4 de 7 amb l'agulla i el 3 de 7 i carregar el 3 de 7 aixecat per sota. Els Nens del Vendrell, malgrat assolir només dos castells, van quedar en tercer lloc descarregant el 5 de 7 i el 4 de 7 amb l'agulla. Va fallar, però, en l'intent de 3 de 7 aixecat per sota i 4 de 8. Els Castellers de Vilafranca, quarts, van descarregar el 3 de 7 i el 4 de 7 i carregar el 4 de 7 amb l'agulla, castell que ja havien descarregat un cop aquell any el 31 d'agost en la diada de Sant Ramon, a més de provar sense sort el 2 de 7. La Colla Nova dels Xiquets de Tarragona i els Minyons de l'Arboç van quedar empatades ex aequo fent els mateixos castells, 4 de 7, 3 de 7 i 2 de 6. En setè i últim lloc, la Muixerra de Valls només va poder descarregar el 3 de 7, i va fer llenya en els intents de 3 de 7 aixecat per sota, pilar de 6 i 2 de 7. El mal resultat precipitaria la desaparició de la colla aquella temporada.

### Normativa

| Castell | Punts |
| 2de6 | 75 |
| 4de7 | 100 |
| 3de7 | 200 |
| 4de7a | 300 |
| 5de7 | 400 |
| 3de7ps | 500 |
| 2de7 | 600 |
| 4de8 | 700 |
| 3de8 | 900 |
| Pde6 | 1.000 |
Les bases del concurs establien el format d'actuació, la taula de puntuacions i els descomptes aplicats en els següents casos. La normativa fou la mateixa, amb unes petites variacions, en les tres edicions del Gran Trofeu Jorba-Preciados.
* Puntuaven els tres castells més valorats.
* El format era de tres rondes, amb la possibilitat de repetició per cada ronda, més una quarta.
* Descompte del 10% pels castells carregats.
* Descompte de 5 punts als castells assolits a la quarta ronda.
* Descompte del 10% si l'enxaneta no baixava pel costat oposat al de pujada (1964) o del 5% (1965).
* Descompte d'1 punt si el castell era desmuntat un cop col·locats els segons.
* Descompte de 10 punts si el castell era desmuntat un cop col·locats els terços.

## Resultats

* Resultat
* Descarregat (D)
* Carregat (C)
* Intent (I)
* Intent desmuntat (ID)

### Classificació

En el I Gran Trofeu Jorba-Preciados hi van participar les set colles aleshores existents.

#### Llegenda

a: amb l'agulla o el pilar al mig ps: aixecat per sota
Pos
Colla
1a ronda
2a ronda
3a ronda
4a ronda
Punts
1
Colla Vella dels Xiquets de Valls
5de7
2de7
3de7
4de8(i)
1.195
2
Colla Vella dels Xiquets de Tarragona
4de7a
3de7
3de7ps(c)
950
3
Nens del Vendrell
5de7
4de7a
3de7ps(i)
4de8(i)
695
4
Castellers de Vilafranca
3de7
4de7
4de7a(c)
2de7(i)570
5
Colla Nova dels Xiquets de Tarragona
4de7
3de7
2de6
375
5
Minyons de l'Arboç
3de7
4de7
2de6
375
7
Muixerra de Valls
3de7
3de7ps(i)
Pde6(i)
2de7(i)
195
Estadística
En el I Gran Trofeu Jorba-Preciados es van fer vint-i-cinc intents de castells i es van provar nou construccions diferents que, en ordre de dificultat creixent, anaven des del 2 de 6 al pilar de 6. De les 25 temptatives que es van fer es van descarregar 16 castells —el màxim dels quals fou el 2 de 7—, se'n van carregar 2 més i 7 castells es van quedar en intent. La següent taula mostra l'estadística dels castells que es van provar al concurs de castells. Els següents castells apareixen ordenats, de major a menor dificultat, segons la taula de puntuacions del XXIV Concurs de castells de Tarragona.
Castell
Descarregat
Carregat
Intent
Intent desmuntat
Total
Pilar de 6
1
1
4 de 8
2
2
2 de 7
1
2
3
3 de 7 aixecat per sota
1
2
3
5 de 7
2
2
4 de 7 amb l'agulla
2
1
3
3 de 7
6
6
4 de 7
3
3
2 de 6
2
2
Total
16
2
7
0
25
Percentatge
64%
8%
28%
0%
100%
Referències
1 2 3 4 5 Jaria i Manzano, Jordi. «Barcelona 1964: Torna el concurs obert». A: Història dels concursos de castells. Tarragona: Edicions El Mèdol, setembre de 1996, pp. 44-46 (L'Agulla). ISBN 84-88882-64-5 [Consulta: 4 desembre 2012]. 
↑ «1964 I Concurs de castells de Can Jorba (Barcelona)». Història del concurs de castells. Diego Gómez Muñoz, 06-06-2011. [Consulta: 4 desembre 2012].
↑ «Actuacions de l'any 1964 - Sant Ramon». Castellers de Vilafranca, 31-08-1964. [Consulta: 5 desembre 2012].
↑ Pere Ferrando Romeu «Els concursos de Can Jorba: 50 anys». Castells, 2014, pp. 76-80 [Consulta: 21 abril 2014].
↑ «Taula de puntuacions». concursdecastells.cat, 2012. Arxivat de l'original el 2012-11-03. [Consulta: 4 desembre 2012].
Enllaços externs
«Fiestas de la Merced en Barcelona» (en castellà). NO-DO. RTVE, 05-10-1964.
Precedit per: Concurs de castells de Vilafranca (1962)
I Gran Trofeu Jorba-Preciados 27 de setembre de 1964
Succeït per: II Gran Trofeu Jorba-Preciados (1965)
Concursos de castellsLlista  · Taules de puntuacionsTarragona1932  · 1933  · 1952  · 1954  · 1956  · 1970  · 1972  · 1980  · 1982  · 1984  · 1986  · 1988  · 1990  · 1992  · 1994  · 1996  · 1998  · 2000  · 2002  · 2004  · 2006  · 2008  · 2010  · 2012  · 2014  · 2016  · 2018  · 2020  · 2022  · 2024  · 2026Torredembarra1997  · 1999  · 2001  · 2003  · 2005  · 2007  · 2009  · 2011  · 2013Can Jorba1964  · 1965  · 1966Anxaneta de Plata1968  · 1969  · 1970  · 1971AltresBarcelona 1902  · Vilafranca 1935  · Barcelona 1936  · Valls 1941  · El Vendrell 1945  · Reus 1948  · Vilafranca 1962  · Vilafranca 1973 :